AK Jyden er stærkt repræsenteret ved VM i styrkeløft i Puerto Rico. Henrik Skov Nielsen satte lørdag ny dansk rekord.

Henrik Skov Nielsen fra AK Jyden repræsenterede Danmark i i 93 kg. klassen. Og det blev til en 12. plads ud af 21 og ny dansk rekord. Henrik Skov Nielsens samlede resultat blev på 825 kg, hvilket er ny dansk rekord. Han klarede 330 kg i benbøjning, 212,5 kg i bænkpres og 282,5 kg i dødløft, og det rakte altså til den nye rekord i i 3-kamp.